[image: image1.jpg]



Parlamentul României   

Camera Deputaţilor 
	COMISIA PENTRU ADMINISTRAȚIE PUBLICĂ ȘI AMENAJAREA TERITORIULUI
	COMISIA JURIDICĂ, DE DISCIPLINĂ ȘI IMUNITĂȚI

	București, 14 martie 2023
Nr. 4c-7/67
	București, 14 martie 2023
Nr.4c-13/121


PLx 69/2023


Către,





BIROUL PERMANENT AL




CAMEREI DEPUTAȚILOR


Vă înaintăm, alăturat, Raportul comun asupra proiectului de Lege pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, trimis, spre dezbatere în fond, Comisiei pentru administrație publică și amenajarea teritoriului  și Comisiei juridice, de disciplină și imunități cu adresa nr. PLx 69/2023 din 13 februarie 2023.
	PREȘEDINTE
Simona BUCURA-OPRESCU
	PREȘEDINTE
Laura VICOL 

 R A P O R T    C O M U N
asupra proiectului de Lege pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru administrație publică și amenajarea teritoriului și Comisia juridică, de disciplină și imunități au fost sesizate spre dezbatere în fond cu proiectul de Lege pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români, trimis cu adresa nr. PLx 69/2023 din 13 februarie 2023 și înregistrat cu nr. 4c-7/67 din 14 februarie 2023, respectiv cu nr. 4c-13/121 din 13 februarie 2023.
Potrivit prevederilor art. 75 din Constituţia României, republicată şi ale art. 92 alin. (8) din Regulamentul Camerei Deputaţilor, republicat, cu modificările și completările ulterioare, Camera  Deputaţilor este Cameră decizională.

Senatul  a adoptat proiectul de lege în ședința din 8 februarie 2023, cu respectarea prevederilor articolului 76 aliniatul (2) din Constituția României.
Consiliul Legislativ a avizat favorabil proiectul de lege, cu observații și propuneri, conform avizului nr. 1270 din 18 noiembrie 2022.

Consiliului Economic și Social a avizat favorabil proiectul de lege conform avizului nr. 6984 din 8 noiembrie 2022.
Guvernul, prin punctul de vedere transmis, susține adoptarea proiectului de lege cu propuneri și observații.

Comisia pentru drepturile omului, culte şi problemele minorităţilor naţionale a avizat favorabil proiectul de lege, conform avizului nr. 4c-6/95 din 21 februarie 2023.

Comisia pentru apărare, ordine publică şi siguranţă naţională a avizat favorabil proiectul de lege, conform avizului nr.4c-15/50 din 13 februarie 2023.


Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.97/2005. Potrivit Expunerii de motive, iniţiativa vizează îmbunătăţirea calităţii serviciilor de evidenţa persoanelor, a calităţii datelor înregistrate în registrul de evidenţă a persoanelor şi pentru crearea de facilităţi cetăţenilor români la obţinerea actelor de identitate.
In conformitate cu prevederile art. 62 și 64 din Regulamentul Camerei Deputaților, republicat, cu modificările și completările ulterioare, comisiile au examinat proiectul de lege și documentele aferente în ședințe separate, în data de 14 martie 2023.

La lucrările Comisiilor au fost prezenţi deputații conform listelor de prezență.

La dezbaterile care au avut loc a participat în calitate de invitat, în conformitate cu prevederile art.56 și 57 din Regulamentul Camerei Deputaţilor, republicat, cu modificările și completările ulterioare, domnul Adrian Petcu - subsecretar de stat din cadrul Ministerului Afacerilor Interne.

În urma dezbaterii, membrii Comisiilor au hotărât, cu majoritate de voturi (2 abțineri) adoptarea  proiectului de Lege pentru modificarea şi completarea Ordonanţei de urgenţă a Guvernului nr.97/2005 privind evidenţa, domiciliul, reşedinţa şi actele de identitate ale cetăţenilor români în forma adoptată de Senat.

În raport de obiectul şi conţinutul său,  proiectul de lege face parte din categoria legilor ordinare.

	PREȘEDINTE,
Simona BUCURA-OPRESCU
	PREȘEDINTE,
Laura VICOL

	SECRETAR,
Radu-Marcel TUHUŢ 
	SECRETAR,

László-Zsolt LADÁNYI


Sef serviciu, Cristian Bitea






Sef serviciu, Andrada Armencea 
Consilier parlamentar, Nicoleta Toma




Consilier parlamentar, Andreea Sârbu

